­ Ад няшчасця не застрахаваны ніхто. Таксама нельга сказаць, што на дрэнныя ўчынкі здольныя толькі дзеці бязладных бацькоў. І ў добрых сем’ях можа здарыцца ўсялякае. Чаму падлеткі ідуць супраць закона, сказаць адназначна цяжка. Сёння ў іх іншыя ідэалы. Як іх вучыць дабрыні, калі амаль у кожным фільме бачым, як можна лёгка абагаціцца ў выніку здрады? Мы сцвярджаем: асновы выхавання закладваюцца ў сям’і. Менавіта сям’я ­ усяму пачатак. Настаўнікі бачаць дзіця, калі яно прыходзіць у школу. Безумоўна, у пэўных выпадках нясуць адказнасць і яны. Але найперш дзяцей павінны кантраляваць бацькі, калі не хочуць выхаваць асобу з асацыяльнымі паводзінамі.